OpenLLM-France/wikimedia huggingface dataset:
# Clermont-sous-Huy

Clermont-sous-Huy, antigament Clermont-sur-Meuse, és un antic municipi de Bèlgica al marge dret del Mosa. El 1er de gener de 1977 va fusionar amb Engis.
És un poble residencial i agrícola sense gaire indústria des de la fallida de la fàbrica d'explosius PB Clermont el 1993. Un terç dels 16,25 km² de la superfície total són boscos.

## Història

El riu Mosa era i és una important via de comunicació i a l'edat mitjana era quasi l’única quan les carreteres sovint eren impracticables. Per protegir la navegació entre Lieja i Huy, el 1095 el príncep-bisbe Otbert va assetjar-ne el castell del 29 de juny fins al 9 d'agost que pertanyia a Giselbert de Clermont, un vassall del comte Balduí IV d'Hainaut. Otbert va abandonar el setge en no obtenir la col·laboració militar del comte Jofré de Bouillon i uns altres nobles per causa d'una disputa no resolta sobre l'abat destituït de Sant Hubert. Finalment uns mesos més tard del mateix any, el bisbe va comprar el feu.
El municipi es va crear per la reforma administrativa durant l'ocupació francesa a final del segle xviii.
A la fi del segle xix hi havia una filial de la fàbrica Poudreries Réunies de Bèlgique (1919-1993) que després van prendre el nom PB Clermont. Produïa explosius militars i per a la indústria minera.

## Llocs d'interès

* Mas fortificat d'Attines (segle xviii)
* Castell d'Halledet (segle xix)
* Castell de Magnery (segle xviii)

## Referències

* ↑ Vrielinck, S. «II. Officieuze en verouderde namen». A: De territoriale indeling van België (1795-1963) : bestuursgeografisch en statistisch repertorium van de gemeenten en de supracommunale eenheden (administratief en gerechtelijk) : met de officiële uitslagen van de algemene volkstellingen.. Leuven: Universitaire Pers Leuven, 2000, p. 45. ISBN 90-6186-938-2.
* ↑ «XXe siècle à Engis, Clermont, Hermalle-sous-Huy» (en francès). Syndicat d'Initiative d'Hermalle-sous-Huy. [Consulta: 26 novembre 2021].
* ↑ «Clermont-sous-Huy» (en neerlandès). Oosthoek Encyclopedie, 27-07-2019. [Consulta: 26 novembre 2021].
* ↑ Kupper, Jean-Louis. Liège et l'église impériale xie - xiie siècles (en francès). París: Librairie Droz, 1981, p. 82. ISBN 978-2-251-62286-6.
* ↑ Murray, Alan V. The crusader kingdom of Jerusalem : a dynastic history 1099-1125. Oxford: Prosopographica et Genealogica, 2000, p. 48. ISBN 1-900934-03-5.
* ↑ Murray, 2000, p. 48.
* ↑ Joosse, André. «Poudreries Réunies de Belgique» (en anglès), 19-12-2008. [Consulta: 26 novembre 2021].
* ↑ Fedoroff, Basil Timothy. Encyclopedia of Explosives and Related Items (en anglès). Dover (Nova Jersey): Picatinny Arsenal, 1960, p. B29.
# 310

El 310 (CCCX) fou un any comú començat en diumenge del calendari julià.

## Necrològiques

* Maximià, ex-emperador romà i pare de l'emperador Maxenci, és executat.
* El Papa Eusebi mor a l'exili.

## Referències

* ↑ Omissi, Adrastos. Emperors and Usurpers in the Later Roman Empire (en anglès). OUP Oxford, 2018, p. 110. ISBN 9780192558275.
* ↑ Guiley, Rosemary. «Eusebius». A: The Encyclopedia of Saints (en anglès). Nova York: Visionary Living, 2001, p. 103. ISBN 0-8160-4133-4.
# Botxes

Les botxes és el nom d'un esport similar a la petanca que, malgrat tenir un origen incert (podria haver aparegut a l'antiga Grècia), va viure una forta promoció als països nòrdics arran de les primeres competicions internacionals celebrades a Dinamarca l'any 1982.
Jugar a botxes o a la bolla consisteix en el llançament d'unes boles de cuir amb l'objectiu que s'acostin el més possible a una bola de color blanc, dita bolig o mingo, que fa de marcador. S'hi pot jugar individualment o per equips. És esport paralímpic des dels Jocs Paralímpics de Seul de 1988 i hi competeixen esportistes amb paràlisi cerebral diferenciats en dos grups: els que tenen poca força per moure tronc i braços, i els que tenen hemiplegia amb mobilitat normal a la zona no afectada. Ambdós grups participen en cadira de rodes.

## Galeria d'imatges

* Pilotes de botxa als Jocs Paralímpics de Sydney 2000
* Mesura de distàncies als Jocs Paralímpics de Sydney 2000
* L'esportista de botxa John Richardson als Jocs Paralímpics de Sydney 2000
* L'esportista de botxa Scott Elsworth als Jocs Paralímpics de Sydney 2000

## Referències

* ↑ «Boccia». Fulletó informatiu Jocs Paralímpics Barcelona 92, 1990.
* ↑ «Web del Comité Paralímpico Español». Arxivat de l'original el 2018-01-18. [Consulta: 9 març 2016].

## Vegeu també

* Petanca

## Bibliografia

* PARALÍMPICS. Llibre oficial dels IX Jocs Paralímpics de Barcelona 1992 (1993) Enciclopèdia catalana. Barcelona.
Viccionari
# La Colònia la Fàbrica

* Aquest article tracta sobre una entitat de població d'Artesa de Segre. Si cerqueu el Barri Internacional de Flix, vegeu «La Colònia de la Fàbrica».
La Colònia la Fàbrica és una entitat de població del municipi d'Artesa de Segre, a la comarca de la Noguera, i antiga colònia tèxtil, situada a l'esquerra del riu Segre, als peus del tossal del Conill, prop del Pont d'Alentorn, al centre del terme municipal. La carretera LV-5121 és la seva principal via de comunicació.

## Història

La Colònia La Fàbrica es comença a construir l'any 1905 i s'inaugura un any més tard per a l'emplaçament de la fàbrica de filats Viuda de Tolrà i els edificis que configuren el conjunt arquitectònic de la colònia, d'un marcat caràcter noucentista amb reminiscències modernistes i neobarroques.
L'any 1922 Pericas, Boixeda i cia. compra la fàbrica i la colònia es dedica en exclusiva a la filatura del cotó. Esdevé llavors un dels complexos tèxtils més importants de Catalunya i la tercera fàbrica en importància a tot l'estat espanyol pel que fa als seus nivells de producció.
Durant la guerra civil la fàbrica es tanca i col·lectivitza per fer-la servir com a seu de l'onzè batalló de l'exèrcit republicà. Després d'aquesta guerra, l'any 1945 es dissol la societat propietària i Boixeda es fa càrrec de l'empresa tèxtil amb el nou nom de Hilaturas del Segre, S.A. És l'època en què la colònia compta amb un major nombre de treballadors, arribant a la xifra de 320 empleats.
L'any 1967, malgrat els plans de viabilitat encarregats per Miquel Coll i Alentorn, gerent de l'empresa aleshores, la crisi general del sector tèxtil i la manca d'inversions porta a la fàbrica a aturar la seva activitat i tancar. La colònia resta abandonada durant trenta anys fins que, després de la compra de les diferents edificacions per part de particulars i la rehabilitació dels edificis l'any 1997, recupera població i reprèn la seva activitat industrial i agrícola.

## Flora

La Colònia la Fàbrica presenta una concentració d'arbrat singular dins el territori que l'envolta. En destaquen tres tipus:
* Els Populus deltoides, uns pollancres centenaris importats dels Estats Units d'Amèrica per ombrejar el passeig que condueix des de l'entrada fins a l'edifici de la Fàbrica i que són el darrer testimoni viu del naixement de la colònia
* Els til·lers, situats al davant dels antics edificis dels treballadors, que donen nom al passeig que els voregen
* La pineda

## Referències

* ↑ «La Colònia la Fàbrica». Gran Enciclopèdia Catalana. Barcelona: Grup Enciclopèdia Catalana.

## Bibliografia

* «La Colònia de la Fàbrica fa 100 anys» La Palanca (publicació d'Artesa de Segre i comarca) núm.292 p.22-25
# Meskala

Meskala (àrab مسكالة) és una comuna rural de la província d'Essaouira de la regió de Marràqueix-Safi. Segons el cens de 2014 tenia una població total de 4.330 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# 30è Festival Internacional de Cinema de Moscou

El 30è Festival Internacional de Cinema de Moscou es va celebrar entre el 19 i el 28 de juny de 2008. El Jordi d'Or fou atorgat a la pel·lícula iraniana Be hamin sadegi dirigit per Reza Mirkarimi.

## Jurat

* Liv Ullmann (Noruega – President)
* Michael Glawogger (Àustria)
* Irina Rozanova (Rússia)
* Derek Malcolm (Gran Bretanya)
* Sebastián Alarcón (Xile)

## Pel·lícules en competició

Les següents pel·lícules foren seleccionades per la competició:
| Títol original | Director(s) | País de producció |
| Absurdistan | Veit Helmer | Alemanya |
| Duiande zhangzheng | Li Xin | R.P. de la Xina |
| Zift | Javor Gardev | Bulgària |
| Sof Shavua B'Tel Aviv | Dror Zahavi | Israel |
| Giorni e nuvole | Silvio Soldini | Itàlia |
| Der Mond und andere Liebhaber | Bernd Böhlich | Alemanya |
| Mao Ce Dun | Besnik Bisha | Albània |
| Veðramót | Guðný Halldórsdóttir | Islàndia |
| Odnazhdy v provintsii | Katya Shagalova | Rússia |
| The Visitor | Tom McCarthy | Estats Units |
| Majdnem szüz | Péter Bacsó | Hongria |
| Amanecer de un sueño | Freddy Mas Franqueza | Espanya |
| Un cœur simple | Marion Laine | França |
| Be hamin sadegi | Reza Mirkarimi | Iran |
| Rayskie ptitsy | Roman Balayan | Ucraïna |
| Sad | Sergei Ovcharov | Rússia |

## Premis

* Jordi d'Or: Be hamin sadegi de Reza Mirkarimi
* Premi Especial del Jurat: Jordi de Plata: Un cœur simple de Marion Laine
* Jordi de Plata:
** Millor Director: Javor Gardev per Zift
** Millor Actor : Richard Jenkins per The Visitor
** Millor Actriu : Margherita Buy per Giorni e nuvole
* Jordi de Plata a la millor pel·lícula de la competició "Perspectiva": Cumbia Connection de Rene U. Villareal
* Premi a la carrera: Takeshi Kitano
* Premi Stanislavsky: Isabelle Huppert
* Premi FIPRESCI: Odnazhdy v provintsii de Katya Shagalova
* Premi del Jurat dels Crítics Russos a la Millor Pel·lícula en Competició: Be hamin sadegi de Reza Mirkarimi

## Referències

* ↑ «30th Moscow International Film Festival (2008)». MIFF. Arxivat de l'original el 21 abril 2013. [Consulta: 1r juny 2013].

## Enllaços externs

* Festival Internacional de Cinema de Moscou: 2008 a Internet Movie Database
# Biketawa

Biketawa és un dels trenta-quatre illots que comprenen l'atol de Tarawa a la República de Kiribati. La capital de Kiribati, Tarawa Sud, és a Tarawa. La Declaració de Biketawa del 2000 sobre la seguretat regional del Pacífic pren el seu nom de Biketawa.

## Referències

* ↑ McDonald, Hamish «Careful diplomat brokered regional co-operation». Sydney Morning Herald, 15-08-2008.

## Vegeu també

* Eita, assentament a l'atol de Tarawa.
# Coll Girant

Coll Girant és una collada situada a 623,6 m d'altitud del terme municipal de Monistrol de Calders, del Moianès.
Està situada a la Carretera de la Coma, just dessota, sud-oest, de la Pedrera de Coll Girant. El coll separa les valls de la Golarda (nord-oest) i del torrent de Colljovà (sud-est).
A Coll Girant hi havia les instal·lacions de serra i càrrega del material extret de la pedrera veïna.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.
# AC3Filter

AC3Filter és un còdec d'àudio DirectShow lliure dissenyat per descodificar i processar àudio en temps real. El filtre pot descodificar els següents formats d'àudio: AC3, DTS i MPEG. També suporta múltiples canals i sortides digitals (SPDIF). El Dolby SRD afegeix, al costat de les dues pistes Dolby SR, un senyal digital anomenat AC-3 per estendre el so fins a 6 canals sense mapejar. AC3Filter permet aprofitar aquest format. Desglossa qualsevol tipus de font en 6 canals. Es reconeixen formats AVI, WAV i MPEG1-2.
També ofereix amplificació i retard per a cada canal, per compensar la distància entre cada altaveu. Amb la interfície S/PDIF, permet la transferència de so entre dos dispositius sense pèrdua de qualitat. Si no es converteix la font en AC3, també es pot servir com a reproductor de contingut multicanal (AC3 o DTS).

## Funcions clau

* Compatibilitat amb AC3.
* Suport al passatge S/PDIF.
* Descodificació de les transmissions MPEG2 PES.
* Suport per a sortides multicanal.
* Suport a LFE.
* Suport de DRC (compressió de rang dinàmic).
* Controlar el guany i el flux.
* Informació sobre transmissions de bits (format de canal, velocitat de bits, taxa de mostreig, freqüència d'agrupament, freqüència màxima).
* Nivells d'entrada / sortida.
* Mesclador amb control directe de mescla.
* Mescla estèreo per a diversos canals.
* DolbySurround / ProLogic / ProLogicII downmixing.
* Retards per a cada canal.
* Equalitzador.

## Referències

* ↑ «AC3Filter User’s manual». Arxivat de l'original el 2009-02-20. [Consulta: 18 setembre 2009].

## Enllaços externs

             A Wikimedia Commons hi ha contingut multimèdia relatiu a: AC3Filter
* AC3Filter - Lloc web oficial
# Bourrous

Bourrous (en àrab بوروس, Būrrūs; en amazic ⴱⵓⵔⵔⵓⵙ) és una comuna rural de la província de Rehamna, a la regió de Marràqueix-Safi, al Marroc. Segons el cens de 2014 tenia una població total de 5.986 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Emilio Colombo

Emilio Colombo (Potenza, Itàlia 1920 - Roma, Itàlia 2013) fou un diplomàtic i polític italià que a més de participar activament en la política del seu país, d'on fou Primer Ministre d'Itàlia entre 1970 i 1972, també fou president del Parlament Europeu entre els anys 1977 i 1979.

## Biografia

Va néixer el 14 d'abril de 1920 a la ciutat de Potenza, població situada a la regió italiana de Basilicata.

## Política italiana

El 1946 fou escollit membre del Parlament italià per primera vegada. Membre del partit demòcrata cristià, va arribar a ocupar diversos càrrecs en el gabinet ministerial. L'any 1970 fou nomenat Primer Ministre d'Itàlia, en coalició amb el Partit Socialista, el Partit Socialista Demòcrata italià i el Partit Republicà italià, càrrec que ocupà fins al 1972. El març de 1971, la sortida del Partit Republicà del govern de Colombo marcà el seu inici cap a la fi, i provocà que Colombo esdevingués Ministre de Justícia després de la renúncia d'Oronzo Reale.
Entre 1980 i 1983 ocupà la cartera de Ministre d'Afers Estrangers sota els governs de Francesco Cossiga, Arnaldo Forlani, Giovanni Spadolini i Amintore Fanfani. Posteriorment, entre 1992 i 1993, tornà a acceptar aquest càrrec sota el govern de Giuliano Amato.
Una dècada després que deixés el seu càrrec el President d'Itàlia Carlo Azeglio Ciampi el va nomenar senador vitalici. Al novembre de 2003, al cap de poc d'haver rebut aquest honor, va sorprendre a l'opinió pública, a l'admetre ser un consumidor freqüent de cocaïna, tot i que va especificar que ho feia "amb una finalitat terapèutica".

## Política europea

Fou escollit diputat europeu l'any 1976, càrrec que conservà fins al 1980, i novament entre 1989 i 1992. Durant la seva estada al Parlament Europeu fou nomenat president d'aquesta cambra entre els anys 1977 i 1979.
L'any 1979 fou guardonat amb el Premi Internacional Carlemany, concedit per la ciutat d'Aquisgrà, en recomeixement dels seus actes en favor de la unitat europea.

## Enllaços externs

* (italià) Emilio Colombo al Senat italià
* (anglès) Premi Internacional Carlemany
# 30a Mostra Internacional de Cinema de Venècia

La 30a Mostra Internacional de Cinema de Venècia va tenir lloc del 23 d'agost al 5 de setembre de 1969 sota la direcció d'Ernesto G. Laura. No hi hagué durat perquè els edicions del 1969 al 1969 no van ser competitives. Es va acordar, però, un Lleó d'Or especial per Luis Buñuel en homenatge a la seva carrera

## Pel·lícules premiades

| Títol original | Director(s) | País de producció |
| Fellini Satyricon | Federico Fellini | Itàlia |
| La primera carga al machete | Manuel Octavio Gómez | Cuba |
| Zaseda | Živojin Pavlović | Iugoslàvia |
| La sangre del cóndor | Jorge Sanjinés | Bolívia |
| Cest a sláva | Hynek Bocan | Txèquia |
| Cardillac | Edgar Reitz | Alemanya |

## Premis

* Premi Pasinetti
** Millor pel·lícula estrangera - Cest a sláva (Hynek Bocan)
** Millor pel·lícula italiana - Fellini Satyricon (Federico Fellini)
* Premi CIDALC
** Zaseda (Živojin Pavlović)
* Timó daurat
** La sangre del cóndor (Jorge Sanjinés)
* Premi Luis Buñuel
** La primera carga al machete (Manuel Octavio Gómez)

## Referències

* ↑ «Venice Biennale: the Venice Film Festival-History and facts of the world's oldest Film Festival». Arxivat de l'original el 5 d'agost 2013. [Consulta: 7 octubre 2013].
* ↑ «The 1970′s». Arxivat de l'original el 2 de setembre 2012. [Consulta: 8 octubre 2013].
* ↑ «Juries for the 1970′s». Arxivat de l'original el 30 d’agost 2012. [Consulta: 7 octubre 2013].

## Vegeu també

* 6è Festival Internacional de Cinema de Moscou
* 19è Festival Internacional de Cinema de Berlín
* Festival Internacional de Cinema de Sant Sebastià 1969
* 22è Festival Internacional de Cinema de Canes

## Enllaços externs

* 30a Mostra Internacional de Cinema de Venècia - Lloc web oficial
* Premis del Festival de Cinema de Venècia 1969 a IMDb
* Premis del Festival de Cinema de Venècia 1940 a Filmaffinity
# Clavilla

«Clavilla» té aquests significats:
* Clavilla (fusteria), petit cilindre de fusta que s'utilitza per unir dues peces de fusta
* Clavilla (Instrument musical), torniquet on es fixa un extrem de les cordes dels cordòfons que permet tibar-les per a afinar-les
* Clavilla (nàutica), peça usada en velers tradicionals per a fermar-hi els caps de tota mena de cordes emprades a
* Clavilla elèctrica
# 4,7cm KPÚV vz. 38

El 4,7cm KPÚV vz. 38 (|kanón proti útočné vozbě vzor 38, en txecoslovac) era un canó antitancs produït per Škoda que va veure servei durant la Segona Guerra Mundial. Va ser dissenyat originalment per l'exèrcit de Txecoslovàquia, i alguns es van vendre a Iugoslàvia. Un gran nombre d'aquests canons va ser adquirit per Alemanya, després de la seva ocupació de Txecoslovàquia en 1939, sota la designació de 4,7 cm Pak (t) o Pak 38(t). Els alemanys van continuar la seva producció i els muntaven en els cos dels Panzer I, en la variant antitancs, els Panzerjäger I. També es va provar de fer el mateix amb els tancs francesos capturats Renault R-35, encara que això va tindre uns pitjors resultats.
El canó tenia algunes característiques úniques, com per exemple que podia girar el canó sobre si mateix 180° en els seus rails de transport, i aquests rails es podien fer més petits fins que es reduïa considerablement la seva mida. El canó tenia una petita cobertura de ferro i unes rodes de fusta per a transportar-lo. A més a més, aquest canó era molt modern en comparació amb els seus contemporanis, ja que tenia la capacitat de disparar munició APCR i munició HE, per donar suport a la infanteria.

## Penetració de blindatge

* Podia penetrar 92 mil·límetres de blindatge a 100 metres, amb un angle de 90°.
* Podia penetrar 60 mil·límetres de blindatge a una distància de 1.200 metres, amb un angle de 90°.

## Referències

* ↑ Jentz, pp. 62–63

## Bibliografia

* Gander, T.J. German Anti-tank Guns 1939-1945, Almark Publications, 1973. ISBN 0-85524-142-X (soft cover)
* Gander, Terry and Chamberlain, Peter. Weapons of the Third Reich: An Encyclopedic Survey of All Small Arms, Artillery and Special Weapons of the German Land Forces 1939-1945. Nova York: Doubleday, 1979 ISBN 0-385-15090-3
* Hogg, Ian.Twentieth-Century Artillery, Barnes & Noble Books, 2000. ISBN 0-7607-1994-2
* Janoušek, Jiří. Československé dělostřelectvo 1918-1939, Corona, 2007. ISBN 978-80-86116-34-1
* Jentz, Thomas L. Panzerjaeger (3.7 cm Tak to Pz.Sfl.Ic): Development and Employment from 1927 to 1941 (Panzer Tracts No. 7-1) Boyds, MD: Panzer Tracts, 2004. ISBN 0-9744862-3-X
# Bourscheid

Bourscheid (luxemburguès Buurschent, alemany Bourscheid) és una comuna i vila al nord-est de Luxemburg, que forma part del cantó de Diekirch. Comprèn les viles de Bourscheid, Dirbach, Goebelsmhle, Kehmen, Lipperscheid, Michelau, Scheidel, Schlindermanderscheid i Welscheid.

## Població

| Nacionalitat | Població | % |
| luxemburguesos | 928 | 82,12% |
| Forasters | 202 | 17,88% |
| - portuguesos | 50 | 4,42% |
| - francesos | 24 | 2,12% |
| - italians | 5 | 0,44% |
| - belgues | 49 | 4,34% |
| - alemanys | 15 | 1,33% |
| - iugoslaus | 11 | 0,97% |
| - altres | 48 | 4,25% |

## Evolució demogràfica

| Any | Població |
| 15/02/2001 | 1.130 |
| 01/01/2002 | 1.230 |
| 01/01/2003 | 1.200 |
| 01/01/2004 | 1.203 |
| 01/01/2005 | 1.231 |
# La región salvaje

La región salvaje és una pel·lícula dramàtica mexicana escrita i dirigida per Amat Escalante i estrenada l'any 2016. Va ser presentada a la Mostra de Venècia de 2016 on Amat Escalante assoleix el Lleó d'Argent al millor director.

## Argument

Alejandra està casada amb Angel i tenen dos fills. Fabian, el germà d'Alejandra, treballa a l'hospital i coneix Veronica que ha estat ferit al ventre després d'haver anat a la casa dels Vega.

## Repartiment

* Ruth Jazmin Ramos: Alejandra
* Simone Bucio: Veronica
* Jesús Meza: Angel
* Edén Villavicencio: Fabian
* Andrea Peláez: la mare de Angel
* Oscar Escalante: senyor Vega
* Bernarda Trueba: Marta Vega
* Kenny Johnston: Coleman

## Crítica

* L'acollida de la crítica és positiva: el lloc Allociné recull una mitjana dels crítics de 3,1/5, i dels crítics espectadors de 3,4/5.
* Per a Jacques Mandelbaum del Món, « Amat Escalante es confronta al gènere fantàstic, per fer servir una metàfora al voltant de la naturalesa devoradora del desig. [...] Si el cor del film d'Escalante es troba en tot cas al antre de la bèstia, una certa debilitat dramatúrgica toca, per contra, al dispositiu humà que disposa al seu voltant. ».
* "Una hipnòtica barreja de malson de ciència-ficció i aiguafort costumista amb ànima de melodrama (…) Puntuació: ★★★★ (sobre 5)"
* "Barreja realisme domèstic i ciència-ficció eròtica per generar un efecte intrigant però incomplet (...) 'The Untamed' mai transcendeix la suma de les seves intrigants parts oposades."

## Referències

* ↑ Scott, A. O. «Review: In ‘The Untamed,’ Close Encounters. No, Even Closer.» (en anglès). The New York Times, 20-07-2017. ISSN: 0362-4331.
* ↑ «La Région sauvage». [Consulta: 14 febrer 2018].
* ↑ «« La Région sauvage »: la troublante sexualité d'une bête» (en francès). [Consulta: 14 febrer 2018].
* ↑ Fotogramas.es «La región salvaje» (en castellà). Fotogramas.
* ↑ Lodge, Guy «Film Review: ‘The Untamed'» (en anglès). Variety, 05-09-2016.
# Monetni

Monetni (en rus: Монетный) és un poble (un possiólok) de l'óblast de Sverdlovsk, a Rússia, segons el cens del 2022 tenia 5.633 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# 816
## Esdeveniments

* Comença el pontificat d'Esteve IV
* Lluís I el Pietós arriba a pactes amb el Papat per reconèixer el seu patrimoni a canvi de la benedicció papal
* Es propaga el sistema de numeració posicional entre el món àrab

## Necrològiques

* 12 de juny - Roma: Papa Lleó III, papa de Roma.

## Referències

* ↑ «LEONE III, papa, santo in "Dizionario Biografico"» (en italià). Arxivat de l'original el 2020-09-18. [Consulta: 6 juny 2020].